טוב, נו קצת הגזמתי, לא מדובר ברב מודד מושלם שמודד זרם, קיבוליות והתנגדות.
אבל הוא כן מודד רציפות, וכך הוא בודק תקינות של חוטים, מתגים, תרמוסטטים, גופי חימום, מנועים דיודות ועוד הרבה דברים חשובים.
הדברים שבעצם שימושיים יותר ברב מודד.

רק שתי הערות - א. כל הבדיקות נעשות רק כשהמכשירים או החלקים מנותקים מהחשמל!
ב. הזרם החלש של הבטריות הקטנות שאיתם נתעסק לא יכול לפגוע אפילו ביתוש, ניתן לגעת בכל החלקים של הרב מודד הזה ללא חשש התחשמלות.

הנה תרמוסטט, אנו רוצים לבדוק אם הוא תקין ומוליך חשמל מצד לצד.

מה נצרך להכנה? פנס כלשהוא מחנות של הכל בשקל (שכיום רבות מהן העלו לשקל וחצי)

חוטים שמוליכים חשמל, אפשר גם חוטים יחסית דקים.

ויועיל גם סלוטייפ.

ראשית נפתח את הפנס.
בתוכו נראה מנגנון מאוד פשוט שנראה בערך ככה:
והנה פנס פתוח
כאשר אנו מזיזים את המתג המעגל נסגר והנורה נדלקת
מסתמא כולם יודעים, אבל בכל זאת נכתוב זאת אתם יכולים לסגור את המעגל גם בידיים, חשמל של בטריות ביתיות לא מסוכן לבני אדם.

הרעיון הוא שבמקום שהמתג יסגור את המעגל אנו נסגור את המעגל עם הדבר שאותו אנו מעוניינים לבדוק.

אם הנורה נדלקת - המעגל נסגר והפריט הנבדק מעביר זרם ותקין, ואם הנורה לא נדלקת - הפריט תקול ויש להחליפו.
כדי שנוכל לבדוק רציפות לא רק בתרמוסטט קטן אלא במרחקים גדולים יותר - נחבר חוטי חשמל גמישים לשני הצדדים כדי להאריך אותו, זה קטע קצת בעייתי אבל בסוף בעזר ה' נצליח.
מכיון שהמיקום המדויק תלוי בסוג הפנס כדאי להבין את העיקרון ולא להסתמך רק על התמונות, בכל זאת נביא תמונות
כפי שאמרנו לא צריך חוטים עבים אלא גם דקים, בחוט עם הרבה סיבים נוכל להשתמש בחלק מהסיבים שיש בחוט ואת השאר לחתוך.

הסרתי את המתכת של המתג כדי להכניס את החוט במקומה.
עלינו לבדוק אם העסק עובד - ניצור מגע של שני החוטים אחד לשני ונבדוק שהנורה נדלקת, וכפי שרואים בתמונה.
.

כעת נותר לנו לסגור את המכסה כדי שהחוטים לא יזוזו ממקומם , נקיף את הפנס בסלוטייפ, והרי לפנינו מודד רציפות גופי חימום ומנועים לתפארה.
הנה בדיקה שניתן לעשות באמצעותו:
בדיקת תרמוסטט (שימו לב שהנורה דלוקה)
בדיקת חוט
בדיקת מתג, הנה המתג במצב דלוק.
והנה המתג במצב כבוי.
בדיקת גוף חימום, יש לשים לב לשים את החוטים בדיוק במקום כמו שהסברנו כאן, אחרת הבדיקה לא תהיה נכונה!
בבדיקת דיודה מחוץ למערכת הפנס נדלק באופן מסוים וכשהפכתי את החוטים הפנס לא נדלק כנדרש מדיודה.

לפני כל מדידה כדאי לבדוק שהמודד תקין על ידי נגיעת החוטים זה בזה, לראות שהנורה נדלקת.
בהצלחה רבה!
אשמח לראות את היצירות מעשה ידכם...
כל זה להמון העם שאין להם רב מודד, במדריך הבא ננסה לרתום את הרעיון הזה לשימוש הטכנאים המתוקים שלנו.