האם המדריך הזה יעזור למישהו? אין לי מושג, אבל אולי ניתן לקחת ממנו רעיונות וכיוונים למקרים אחרים אז אני כותב...
נסיבות שונות גרמו לבריכה שפתחנו לילדים בחול המועד להתמלא בחול. (בריכה מתנפחת ללא מסננים וכולי)
כעת אנחנו צריכים לרוקן 400 ליטר מים מהבריכה וזאת בתנאי הבא:
אין לנו ניקוז בחצר והחצר היא בערך מטר מתחת לגובה פני האדמה שסביבה.
אז מה ניתן לעשות?
ה' נתן פיתרון חמוד.

מה נצרך?
משאבה של מייבש קונדנסור שמצאנו ליד הפח. (אפשר גם לקחת בהשאלה מהמייבש הביתי...)
תקע וחוט עם שלושה חוטים כחול חום וצהוב
שני נעלי קבל
שתי חתיכות עץ
שני ברגים ומברג מתאים
צינור מתאים לפי האורך הנצרך

אז לקחנו משאבה ממיבש קונדנסור - [המשאבה הזו נמצאת במייבש קונדנסור שיש לו מגירה למעלה והיא זורקת את המים מתחתית המייבש אל המגירה העליונה. ]
כאן היא נמצאת בדרך כלל.

הנה המשאבה בחוץ
השארנו את המשאבה עם התושבת העליונה שסביבה (בתמונה בצבע אפור).

הוספנו למשאבה "מצופים" - חיברנו עם ברגים (מסומנים בעיגול) שתי חתיכות קרש משני צידי המשאבה.
לקחנו תקע שיש בו פאזה אפס והארקה
והוספנו נעלי קבל לפאזה ולאפס,

חיברנו את הפאזה והאפס למשאבה במקום המסומן:
ואת החוט של ההארקה שמגיע מהתקע השארנו ארוך ומשוחרר.
כעת חיברנו למשאבה את הצינור של המשאבה שממנו יוצאים המים, והידקנו צינור גינה עם אזיקון כדי להאריך את הצינור.
הנחנו את המשאבה בבריכה עם המצופים, כעת המשאבה תישאר כל הזמן בגובה המים גם כשהמפלס ירד בעקבות השאיבה.
את החוט של ההארקה שבתקע הכנסנו לתוך המים, כדי שאם חס ושלום יכנס זרם למים מחמת התהפכות המשאבה וכדומה - מייד הזרם יעבור להארקה והפחת יפול.
כעת העמדנו את צינור יציאת המים באופן שהצינור עולה אנכית כלפי מעלה מעל גובה מפלס האדמה שמחוץ לחצר, ומנקודת הגובה הזו הצינור בירידה שהמים לא יצטרכו את הכוח של המשאבה.
צריך להקפיד שהצינורות וחוטי החשמל יהיו קצת רפויים ברמה שתאפשר למשאבה לרדת עם מפלס המים.
וכעת נותר לחבר לחשמל, ומידי פעם לבוא לבדוק שהכל בסדר ולהנות מהארוע.
כמובן שיש להזהר שלא יתקרבו אנשים ובפרט ילדים לאזור הבריכה כל עוד המשאבה מחוברת לחשמל. מומלץ לשים סופר 7 או סיליקון בחיבורים. בצורה שתבודד אותם היטב.
מבדיקה שעשיתי המשאבה מרוקנת 10 ליטר בשתי דקות, שזה יוצא 400 ליטר בשעה ועשרים
(המשאבה שבמכונת הכביסה לא מתאימה לנו כי היא אופקית - שואבת את המים שבצידה, ואילו המשאבה שבמייבש מתאימה כי היא מאונכת - שואבת את המים שתחתיה, בנוסף במשאבה שבמייבש יש בדרך כלל יציקה שאוטמת אותה למים.)

והנה שובי השבלול שבא לפתע מהיכן שהוא לבדוק האם הכל עובד כראוי... ברוך הבא!
כמה אנשים יש להם בריכה בלי אפשרות ניקוז וגם יש להם גישה למשאבה של מייבש קונדנסור? לא יודע... אבל אולי בכל זאת יעזור למישהו במשהו.

בהצלחה רבה!

אפשר לשאול שאלות כאן