פנה אלי יהודי יקר וחביב ביותר ושאל מה לעשות אם נכנס לו מים אל המכונה גם כאשר היא לא עובדת.
ובכן כנראה שיש איזשהוא חתיכה קטנה שנכנסה לברז החשמלי ומונעת את סגירתו ועלינו להחליפו.
זה דבר די פשוט.
דבר ראשון נסגור את הברז שבקיר של המים הנכנסים למכונה וננתק את המכונה מהחשמל.
כעת נפתח את המכסה העליון (תפוס בשנים או לעיתים רחוקות שלשה ברגים, מאחורי המכונה מתחת למכסה) וזה בערך מה שנראה:
בכל מכונה יש מספר ברזים שונה.
כמו בכל דבר חשמלי שמפרקים, מומלץ לצלם לפני הפירוק , שנדע איך להחזיר.
ננתק את החיבורים החשמליים,
בדרך כלל הם נראים קצת אחרת, יש בהם איזה קליפס קטן שצריך להזיז אותו כדי לשלוף את החוטים מהברז. אבל בכולם נראה את החוטים החשמליים המחוברים לברז.
חובה לרשום או לצלם איזה חיבור היה מחובר לאיזה ברז, אחרת יהיה לנו שישו ושמחו בהפעלת המכונה (בכיבוס יכנס המרכך ורק בסוף התוכנית ישפך חומר הכביסה...) יש ברזים שישנו קליפס שצריך לצבוט אותו כדי להוציא את החיבור החשמלי.
כעת ננתק את הצינור החיצוני האפור המחובר בהברגה.

אח"כ ננתק את צינורות המים השחורים שמחוברים לברזים החשמליים, בדרך כלל מחוברים בקליפס שצריך להרחיב אותו עם פלייר רגיל על ידי לחיצה על שני "הקרניים" שלו,
זהירות שהקליפס לא יפול לתוך המכונה...
ולסיום נפרק את הברזים ממקומם,
בLG שעליה נשאלתי הברזים מחוברים באמצעות שני ברגים
וכעת נותר לנו לקחת את הברז לחנות חלפים להחליפו.
בחנות נוודא שקיבלנו גם את המסננת פלסטיק שבכניסה לברז,
כי המסננת של הברזים הישנים כנראה לא מסננת טוב מה שגרם לתקלה
כעת נחזיר הכל למקומו תוך הקפדה שבחשמל כמו שהיה ושהצינורות השחורים כפי שהיו.
הפרק מוקדש באהבה רבה ובהערכה רבה לאחי אהובי הרה"ח ר' יהושע נוחום שטיגליץ מצאצאי ה"תפארת שלמה" מרדומסק.
בהצלחה רבה!