פעמים שאנו רוצים לדעת מה קורה בין הדוד לתוף במכונת הכביסה פתח צידי.
(התוף הוא המתכת שבתוכה שמים את הבגדים והדוד הוא הפלסטיק החיצוני שעוטף את התוף)

מתי אנו רוצים לדעת מה קורה בינהם?
כשהתוף לא מסתובב חלק, רחשים שונים בשעת הסיבוב וכדומה, שאנו חוששים שחתיכת בגד נתקעה בין הדוד לתוף.

חשבתי על רעיון, שדוקא די הצליח ברוך ה'.

מנתקים את המכונה מהחשמל

שמים פנס או מקור אור חזק מתחת לדוד: (בהרבה מכונות התחתית פתוחה, ואפשר להכניס את הפנס מלמטה, בחלק מהמכונות התחתית סגורה וצריך לפתוח מאחורה את גב המכונה ולהכניס)

כאשר האור מאיר לכיוון הדוד:

כעת מכניסים את הראש דרך הדלת של מכונת הכביסה לתוך המכונה.
ומסובבים במהירות רבה את התוף.

מה שיקרה - האור חודר דרך הדוד שעשוי מפלסטיק, וכאשר מסובבים את התוף במהירות כל החורים "מתחברים" וכך ניתן לראות מה יש בין הדוד לתוף.
נסו ותווכחו
אשמח לתגובות ממי שהצליח לו או לא הצליח לו, עם שם החברה של מכונת הכביסה
בהצלחה.