(זוהי הרחבה של מדריך שהופיע באופן חלקי בעבר)
אם עקרת הבית אומרת שהתנור אופה את המאפים רק מלמעלה או רק מלמטה באופן לא סביר, אנו צריכים לבדוק אם לא נהרס לנו גוף חימום.
נדליק את התנור על תוכנית שאמורה לחמם גם מלמעלה וגם מלמטה ונבדוק עם היד אם הוא מתחיל לחמם גם מלמעלה (זהירות לא לגעת ישירות בגוף חימום. עלולים לקבל כויה.) וגם מלמטה.
אם גילינו שצד אחד לא מתחמם - כנראה נהרס הגוף חימום שבכיוון הזה, ועלינו להחליפו בחדש שישרת אותנו יותר בנאמנות.

איך נחליף את הגוף חימום?
המדריך מיועד יותר למי שאוהב להתעסק אבל ניתן לקרוא ולהחליט אולי זה מתאים לך.
ננתק את התנור מהחשמל, נפתח עם מברג את הגב האחורי של התנור ושם נראה את החוטים המחוברים לגופי החימום השונים.
שימו לב שפעמים רבות ישנם חוטים שמחוברים לגב האחורי בדרך לתקע של התנור וצריך להזהר שלא יתנתקו.
אחרי שהסרנו את הגב האחורי נראה את החיבורים לגופי חימום, מעל ומתחת לתא התנור.
הנה חוטים מחוברים לגוף חימום.
נחפש את הגוף חימום שלא מחמם כראוי (מי שיש לו תנור דו תאי - שים לב לא להתבלבל בין גוף החימום התחתון של התא העליון לגוף חימום העליון של התא התחתון)
החוטים מחוברים לגופי חימום באמצעות "נעל קבל"
ניתן להפריד בין הנעל קבל לגוף חימום עצמו באמצעות טסטר או פלייר.
קודם נצלם את אופן החיבור של גוף החימום ואז נשלוף את החוטים ממקומם

ליתר בטחון לפני הוצאת הגוף חימום ממקומו הייתי בודק התנגדות עם רב מודד.
או עם רב מודד שהכנו בעצמנו

איך נבדוק? אם יש ארבע יציאות לגוף חימום כמו גוף חימום כזה:

זה אומר שהוא מורכב משני גופי חימום שונים. כזה:

.
סימנו גוף חימום אחד באדום והשני בכחול, הם עובדים בלי שום קשר בינהם אחד לגריל ואחד לחימום רגיל (ותודה לאביב חלפים שמהם נלקחה התמונה המקורית)
לכן עלינו לבדוק את הגוף חימום בהתאם - את השניים החיצוניים בדיקה אחת, והשניים הפנימיים בדיקה שנייה

בבדיקה עם רב מודד רגיל -
אחרי שהוצאנו את החוטים נצמיד במקום שבו היו החוטים החיצוניים את הפרובים של הרב מודד על מדידת התנגדות. (הפרוב השחור והפרוב האדום, בבדיקת התנגדות זה לא משנה מי במגע הימני ומי במגע השמאלי)
אם יש נתק (O.L.) ודאי צריך להחליף את גוף החימום.
אם אין נתק אלא יש עשרות אום - גוף החימום תקין וכנראה שהתקלה מגורם אחר. אולי בבורר מצבים.

בבדיקה עם רב מודד שהכנו בעצמנו
אחרי שהוצאנו את החוטים מהגוף חימום נצמיד במקום שבו היו החוטים החיצוניים את החוטים של הרב מודד שהכנו
אם יש נתק (המנורה ברב מודד שהכנו לא נדלקה) יש להחליף את גוף החימום.
אם הנורה נדלקה גוף החימום תקין וכנראה שהתקלה מגורם אחר. אולי בבורר מצבים.

נוציא את גוף החימום ממקומו.
איך מוציאים את גוף החימום? בדרך כלל מימין ומשמאל לחוטים שהוצאנו ישנם שני ברגים (לפעמים הם מסתתרים בתוך מין צמר שמכסה את תא התנור.) לפעמים לפתיחתם נצרך מאמץ רב או מברגה אימפקט

לפעמים בגוף חימום עליון ישנם ברגים גם בתוך תא התנור, או תופסנים שונים, כמו מוט מתכת שמחובר לגוף חימום ומתחבר לדפנות התנור, תסתכלו עם פנס בתוך התא ותחפשו מה מחבר אותו, אתם תראו כבר. גוף חימום תחתון בתא תחתון לפעמים דורש לפרק את תחתית התנור תלוי בדגמים ובחברה.
ניקח אותו לחנות חלפפים ונבקש בדיוק כזה גוף חימום.
נרכיב את כל מה שפרקנו, חוטים תופסנים ברגים.

מי שמרגיש חוסר בטחון - מומלץ לבקש בחנות לבדוק את תקינות הגוף חימום לפני ההחלפה

במקרה שגוף החימום החדש מקצר בהפעלה הראשונה - כנראה הוא שכב במחסן הרבה זמן ונכנסה אליו לחות, הפתרון בעזר ה' כאן.
להערות ושאלות פתחו נושא כאן
בהצלחה רבה!
ושנזכה לראות בעיננו לחם חם כיום הלקחו!