עוד כמה טיפים... חלקם מוכרים יותר וחלקם פחות...

מכונת כביסה
מומלץ לבדוק בחוברת ההדרכה של מכונת הכביסה איזו תוכנית יותר חסכונית במים וחשמל ולבדוק אם היא משביעה את רצונכם מבחינת איכות הכביסה, חבל סתם להתרגל להשתמש בתוכנית בזבזנית אם אפשר לחסוך. (בחוברת ההדרכה אמורה להיות טבלה של הצריכה במים וחשמל של כל תכנית)
המלצה מפורסמת היא להקפיד לרוקן כיסים לפני הכנסת הבגדים למכונה, הרבה תיקונים של מכונת כביסה היו נחסכים אם היתה הקפדה על הנושא. שקל הוא מטבע שמתגלגל למשאבה ותוקע אותה מה שעלול לגרום לתשלום של 250 שקל .
כמו כן במכונה שיש בה פריטים קטנים - גרביים וכדומה, צריך להשתדל לא להעמיס אותה, או לפחות להכניס את הפריטים בתוך רשת או ציפית. עומס עלול לדחוף פריטים קטנים אל תוך מקומות שמסבכים אותנו אחר כך. בפרט אם יש לכם הסטוריה של בעיות מגרביים שנתקעו אי שם במרחבי המכונה.

ניקוי מכונת הכביסה:
לצורך ניקוי כללי של מכונת הכביסה ניתן להשתמש במתכון הבא אותו מצאתי היכן שהוא באינטרנט: : שפוך כוס אקונומיקה + כוס חומץ + רבע כוס אבקת סודה לתוך התוף והפעל את המכונה בטמפ' של 50 מעלות בתוכנית קצרה.
אמנם אחר כך הפנו אותי לדברי מרכז ההרעלות -
"אין לערבב אקונומיקה עם חומרי ניקוי אחרים (בעיקר חומצות), לצורך ניקוי אסלות, אמבטיות, כיורים וכד', מכיוון שהערבוב גורם לשחרור אדי כלור רעילים, המגרים את הריאות וגורמים להתקף של אסתמה."
משפחה שהיה לו ריח רע במכונה וניסתה תכשירים שונים שלא הועילו, דיווחה שהמתכון היה יעיל ביותר.
על הגומי בדלת המכונה מצטבר לעיתים לכלוך שחור שנראה כמו עובש, המורה שלי, שיזכה להתקרב לה' אמן, אמר ששפשוף עם סודה לשתייה אמור להועיל.
עקרונית מומלץ לא לסגור את דלת המכונה עד הסוף כאשר המכונה לא בשימוש, אלא לתת לה להתאוורר.

איך לנקות את המגירה של מכונת הכביסה ראה כאן

כמו כן מומלץ מידי כמה חודשים לפתוח את הפילטר (הסבר איך לעשות זאת - כאן, השבוע נאלצתי לעבוד זמן רב על פילטר שאף על פי שלא נתקעו בו חפצים - הוא היה מלא גושי חומר כביסה שהצטברו במשך שנים והפכו להיות כאבן, עד שלא היה ניתן לפתוח אותו ללא פרוק כל המשאבה. (תמונה מצורפת)

במכונת כביסה פתח עליון יש לנקות את אזור צירי הדלת מאבקת כביסה, כאשר האבקה באזור זה מתקשה כאבן - סגירת הדלת עלולה לגרום לשבירת הצירים.

מייבש
בתוך המייבש, בדרך כלל מתחת לדלת, יש רשת שקולטת את הסיבים היוצאים מהבגדים, וניתן להוציא אותה ולנקותה.
ידועה המלצה של טכנאים לנקות את הרשת מהסיבים אחרי הייבוש, אסביר למה ממליצים על כך. ומתוך כך יובנו עוד כמה המלצות שכדאי לדעת. (ההמלצות מודגשות, למי שמתעצל לקרוא הכל...)
איך עובד מייבש? העיקרון הוא שהאויר החיצוני שישנו בחדר נכנס לתוך המייבש, שם הוא עובר דרך גוף חימום שמייבש את הלחות שבאויר, משם הוא נכנס לתוך המיכל ('תוף') ששם נמצאים הבגדים הרטובים, האויר היבש מספח אליו את הלחות שבבגדים, עובר דרך הרשת שליד הדלת ומשם החוצה דרך הצינורות אל האויר הפתוח. (מייבש קונדנסור עושה אותו תהליך, רק לקראת הסוף הלחות שבאויר הופכת למים, ויוצאת כמים.)
כאשר הרשת מתמלאת בסיבים, האויר עם הלחות כלוא בתוך התוף עם הבגדים ומתקשה לצאת משם, מה שמאריך את זמן הייבוש לחינם, הבגדים פשוט לא מתייבשים, לכן כדאי לנקות את הרשת אחרי כל ייבוש.
מידי כמה חודשים מומלץ לבדוק את מצב צינור הפליטה, אם הוא מקופל או סתום חלקית מהסיבים - זמן הייבוש מתארך, גם צינור ארוך מידי או מפותל עלול להאריך את זמן הייבוש.

בנוסף, כפי שהסברנו המייבש לוקח את האויר שבחדר ומייבש אותו, על פי זה נלמד שעדיף שהמייבש יהיה בחדר שאין בו הרבה לחות, אם בכל זאת שמנו את המייבש בחדר האמבטיה - מומלץ לא להפעיל אותו בזמן המקלחות אלא כאשר החדר מאוורר ואין הרבה לחות בחדר.
כבר נתקלתי במקרים שבמקום שצינור הפליטה יצא החוצה - המייבש פלט את האויר אל תוך החדר, כמובן שזמן הייבוש התארך, אבל מלבד זאת האויר היוצא מהמייבש הוא אויר מלא בסיבים ולא בריא לנשום אותו,ובנוסף עלול להיוצר עובש בקירות ובתקרה בגלל הלחות. ולכן יש להוציא את פי הצינור החוצה לאויר הפתוח.

(נ.ב. פתרון נפלא לעובש בקירות הבית - לשים אקונומיקה בתוך כלי לריסוס [ולרשום עליו אקונומיקה למנוע טעויות...], לרסס על העובש ולחכות מספר דקות בלי לנגב, רק זהירות על העיניים והבגדים. לפעמים יש לחזור פעמיים על הפעולה)

המלצה נוספת - לא לשים בגדים ספוגים ממש במים במייבש אלא לסחוט אותם לפני כן. וזאת בגלל ג' טעמים:
א. ככל שהבגדים רטובים - מתארך כמובן זמן הייבוש.
ב. אם הבגדים ספוגים מים הם כבדים , מה שעלול לגרום לרצועה להקרע.
ג. נתקלתי גם פעם אחת בקצר שנגרם כתוצאה ממים שנזלו מהבגדים לגוף חימום.

מייבש קונדנסור (עם מעבה)
ישנם מייבשים שבמקום להוציא האויר הלח דרך צינור לאויר הפתוח, הם הופכים את הלחות למים באמצעות קירור האדים על ידי לוחות מתכת שנמצאים בתחתית המייבש. ומשם המים עולים למגירה שנמצאת למעלה והלקוח נצרך לרוקן אחרי הייבוש את המגירה.
נעיר כמה הערות לגביהם:
מייבשים אלו נועדו למקומות ללא חלונות או אפשרות יציאת אויר החוצה, במקומות שיש חלונות וכדומה יש להעדיף את המייבשים שפולטים את האויר הלח החוצה, מכיון שזמן הייבוש בהם קצר בהרבה.
מי שנצרך דווקא למייבש כזה - מומלץ לנקות את לוחות המתכת שנמצאים בדרך כלל בתוך המייבש בצד שמאל למטה, ראו בחוברת הדרכה של המייבש איך לעשות זאת, אם מצטברים סיבים בלוחות הללו - זמן הייבוש מתארך.
כמו כן אם המייבש נמצא בסמוך ליציאה של ביוב (לדוגמא - סמוך למכונת הכביסה) ישנה אפשרות שהמים יגיעו ישירות לביוב ולא יהיה צורך לרוקן את המגירה של המים בכל פעם.
אני מקווה שאפשר לבקש זאת מהטכנאי של החברה כשהוא בא להדריך על המייבש, כי לרוב יש במייבש את האופציה הזאת מוכנה להפעלה.
לצורך כך נסביר בקצרה כיצד עובדת המערכת: כפי שאמרנו ישנם לוחות מתכת שהופכים את הלחות שבאויר למים, המים נאגרים לאט לאט בשקעים המיועדים לכך, וכאשר מצטברת כמות גדולה של מים ישנה משאבה שזורקת את המים מתחתית המייבש לתוך צינור (בצבע אדום בדרך כלל) ששופך אותם אל תוך המגירה למעלה.
ישנם שתי אפשרויות איך לעשות חיבור ישיר של המים לביוב - או להעביר את הקצה העליון של הצינור האדום שבמקום שהוא ישפוך את המים למגירה הוא ישפוך אותם באמצעות המשאבה לתוך הביוב.
או, לחבר את הצינור האדום ישירות לאגן הניקוז של המים כך שהמשאבה לא תפעל כלל אלא המים יזרמו ישירות ממתחת למשאבה ישירות לביוב. את האפשרות הזו ניתן לעשות רק אם יציאת המים מהמייבש נמצאת יותר גבוה מכניסת המים לביוב, כגון שהמייבש על גבי מכונת הכביסה. לצורך כך בהרבה חברות כבר הכינו תשתית לחיבור הצינור , מתחת למשאבה יש אצלם מין צינור קטן בולט והוא סתום בתוכו, ונצרך לעשות חור בפלסטיק שבתוכו,
באופן החיבור הזה נחסוך חשש מתקלה במשאבה.
במקרה של שינוי המצב בעקבות מעבר דירה וכדומה יהיה צורך לזכור לסתום אותו עם סיליקון סופר 7 וכדומה או להרים את הצינור לגובה המייבש ואז המים לא ישפכו מתוכו אלא ישאבו.
(מבחינת חסכון בחשמל - על המשאבה שמצאתי בבית רשום 0.05 אמפר, כך שזה לא שיקול מרכזי כל כך...)
הערות:
א. בחלק מהחברות קצת מורכב להוציא את הצינור האדום מתוך המכונה, כמו במייבש סנוזי הבא:
ועדיף פשוט לקנות צינור מתאים אחר במקום להסתבך (ישנם חברות שמביאות צינור שמיועד לכך בקניה), אני משער שניתן לקנות צינור גומי דומה במקומות רבים, ממדידה שעשיתי התרשמתי שקוטר החור הוא 9 מ"מ, לא מבטיח.

ב. אם קשה להכניס את הצינור של המייבש יחד עם הצינור של מכונת הכביסה לתוך מערכת הביוב ניתן לקנות צינור שמאחד שני ביובים לאחד, כזה:

מכונת כביסה משולבת מייבש
על פניו נשמע פטנט גאוני, אבל בשביל לייבש את הבגדים נצרך חלל גדול בתוף, שיהיה הרבה אויר יבש ובמכונת כביסה נצרך דוד מסביב לתוף, מה שמכריח אותו להיות קטן, כך שכנראה זה מיועד בעיקר למי ששם ממש מעט כביסה במכונה. כך אמר לי המורה שלי שיזכה לתשובה שלימה אמן.

עד כאן להיום ואל תשכחו להרבות בשמחה!

נכון לניסן פד