שלום עליכם טכנאים חביבים.
יכול להיות שאני לא מחדש לכם כלום, אבל לי התחדשו כמה דברים במדריך הבא , אז אולי יועיל לעוד כמה יהודים.

כידוע במקרר אמקור ישנה קופסת חוטים מרכזית שמאוד יקל עלינו אם נדע לאן כל חוט בה מוביל.
(בהמשך נביא דוגמאות לשימוש שניתן לעשות עם המידע הזה.)

לפנינו תמונה של קופסא של מקרר אמקור שיש לו כרטיס ויש לו מצב שבת:

מסתמא כטכנאים אתם יודעים שהקופסא מחולקת ל7 תאים שנראים בתמונה ובכל תא יש רציפות בין כל החוטים הנמצאים בו.
מאחר שבחסדי ה' מצאתי מקרר כזה בפח עשיתי לו ניתוח שאחר המוות, ניסיתי לברר לאן מחובר כל חוט ולאחר שבפעמים הקודמות שתיקנתי מקרר בבית הלקוח הצלחתי לברר רק באופן חלקי, כעת יכולתי להתפרע והנה המסקנות לפניכם:
השורות הירוקות במרכז מסבירות את תפקידי התא.
יש לציין שישנם מקררים שסדר התאים קצת שונה, כמו למשל שתא א ותא ג' מתחלפים או שהתרמוסטט עובר לתא אחר, אבל צבעי החוטים כמעט תמיד נותרים על כנם, ואם תרמוסטט הוא חוט חום-בורדו וחוט אדום - כך זה אמור להיות תמיד. (צבע חוטי הגוף חימום היה בעבר שונה אם אני לא טועה)
כעת ניתן כמה דוגמאות שימושיות לטבלה הזו:
כאשר אנו רואים שהמקרר לא מקרר נוכל לבדוק את התרמוסטט בלי לפתוח את המקרר אלא בבדיקת רציפות בין תא ב' לתא ד'.(כשהמקרר חם הוא אמור להראות רציפות)
לבדיקת קליקסון (כשהמקפיא קפוא והוא אמור להראות רציפות) נבדוק רציפות בין תא א' לתא ה'.
לבדיקת גו"ח נבדוק התנגדות בין תא א' לתא ו'.
ועוד ועוד. עם קצת מחשבה נגיע למסקנות נוספות.

בעת הטיפול במקרר יש לשים לב שהחוט הירוק המחובר בכרטיס לא מגיע לקופסא אלא מגיע למתג מצב שבת, כאשר יש מצב חול - הנורות מקבלות פאזה, כאשר יש מצב שבת החוט הירוק מקבל פאזה לכרטיס.

בהצלחה רבה והמון שמחה.
הערות יתקבלו בברכה כאן (הראשון שמעיר שיפתח נושא חדש)