כנספח לפרק א1 שמסביר איך מחליפים בורר מצבים- נביא כאן את חלק 2 של הפרק בו יבואר איך בודקים את הבורר.
בשביל שתוכלו לבדוק בקלות את בורר המצבים - צריך להרחיב יותר איך בורר מצבים עובד.
נסתכל בתמונה הבאה (ועדיף שיהיה לנו בורר מצבים ביד כך נבין טוב יותר)
אנו רואים את הבורר, בצד ימין שיניים (שעל חלקם יש חוטים) ובצד שמאל שיניים (שעל חלקם חוטים)
במרכז הבורר מצבים יש גליל שחור שבו יש בליטות שונות שמקיפות חלקית את הגליל.
בעצם הבורר מצבים עשוי שורות שורות, בכל שורה יש שן ימנית, שן שמאלית ובינהם גליל עם בליטה בהקיף מסוים.

איך הבורר עובד?
מתחת לגליל השחור, יש גשרים ממתכת שמחברים בין כל שן בצד ימין לשן המקבילה בצד שמאל. וכך הזרם עובר מצד לצד.
כאשר אנחנו מסובבים עם הכפתור את הגליל השחור והבליטות יורדות כלפי מטה - כל בליטה שיש בגליל פותחת את הגשר שתחתיה ומונעת את מעבר הזרם.

כעת יובן שככל שהבליטה מקיפה יותר את הגליל השחור - זהו סימן שהשורה הזאת פחות מעבירה זרם בתוכניות השונות, כי זה מראה שבהרבה תוכניות הבליטות מונעות מעבר זרם. וככל שהבליטה יותר קצרה - זהו סימן שביותר תוכניות עובר זרם בשורה הזו.
לכן ברור שאם התנור לא עובד בכלל - אין טעם לבדוק שורה שיש בה בליטה בהקף גדול, אלא לחפש את השורה עם הבליטה הכי קטנה ובה לבדוק רציפות.
לצורך בדיקת רציפות בשורה מסויימת נסובב את הבורר באופן שהבליטה לא תהיה כלפי מטה ואז אמור להיות רציפות מצד לצד. נשים פרוב אחד של הרב מודד על צד ימין ופרוב שני על צד שמאל. אם אין רציפות - סימן שיש תקלה.
שים לב לבדוק רק מקומות שיש בהם חוטים, אין טעם לבדוק שיניים שגם ככה ריקות.

לצורך בדיקה כזו ליתר נוחות אני משתמש בתנינים (עולים כמה שקלים בחנויות של אלקטרוניקה) ומחבר אותם לרב מודד.

והנה במהלך השימוש:

כך הידיים פנויות לסובב את הבורר מצבים וכדומה.

כעת לסיום נסביר מה רואים בצד השני של הבורר, כי גם לזה יש משמעות לבדיקה.
עקרונית אמרנו שהבורר מורכב משורות שורות, אבל היצרן לפעמים מאחד כמה שורות ביחד.
הנה בתמונה שלפנינו סימנתי לדוגמא במרובע האדום 6 או 7 שיניים שחוברו יחד.
אם כן לא נצטרך לבדוק שן מול שן אלא נחבר את הפרוב לשן אחת ונבדוק מולה את כל השיניים המקבילות. (כמובן שנצטרך לסובב את הגליל השחור באופן שהבליטה לא תמנע רציפות , עבור כל שן בנפרד)

לאחר שהבנו את עיקרון הבורר הזה נבין את רוב הבוררים בשוק, חלקם נראים קצת אחרת אבל העקרון אותו עיקרון.

לתשומת לב בעלי תנור דלונגי -
בתנור דו תאי של דלונגי יש בבורר שורה שמונעת את הדלקת שני התאים יחד (מטעמי כשרות), נראה זאת בכך שרק במצב כבוי של הבורר אין בליטה, ואז לא יעבור זרם לתא השני, ובכל המצבים האחרים יש בליטה שתמנע העברת זרם לתא השני.

לסיום - נכון לכל המדריכים - אשמח שאם משפט כלשהוא לא מובן - שהקוראים יעירו לי בצ'אט מה לא מובן, ואם הכל מובן - מצויין.
בהצלחה!