שלום לכם.
כאן ישנו מדריך קצר לזיהוי תקלה חוזרת ונשנית בתנורי האפייה של סימנס - נפילת הפחת בבית בגלל הכרטיס.
למרות שבדרך כלל קצר נגרם מהתנור בעקבות תקלה בגוף חימום, בתנור סימנס לפעמים ישנו קצר כתוצאה מתקלה בכרטיס.
לפנינו כרטיס של תנור אפייה סימנס:

במהלך האפייה הכרטיס קיצר לפתע ועלה ריח שרוף מהתנור, ומאז התנור מקצר בכל הפעלה. כאשר מנתקים את אחד מגופי החימום - התנור לא מקצר מה שגורם לחשוב שהגוף חימום הוא הבעייתי, אבל באמת התקלה היא בכרטיס.
כעת נראה כיצד ניתן לזהות את התקלה.
אבל ראשית ברצוני להבהיר שהדברים נכתבים על סמך בדיקה חד פעמית בכרטיס אחד, יכול להיות שהדברים שאכתוב אינם כלל גורף לזיהוי התקלה, לכן אשמח לקבל תגובות בפורום אם ראיתם שהבדיקה לא יעילה.
לאחר הבהרה זו ניגש לבדיקה:
נתבונן קצת על הממסרים (הריבועים הלבנים) שבכרטיס ונחפש אם יש סימן לתקלה - עיוות באחד הממסרים.
הנה הכרטיס המקצר, שימו לב לבליטה המסומנת בממסר באמצעות החץ האדום מה שמראה שכנראה הוא הבעייתי.(העיגול השחור לא קשור לעסק)

כעת נבדוק האם ישנה רציפות בין הלשון המסומנת (נקרא את שמה לשון א)
ללשון השייכת לממסר החשוד (נקרא את שמה לשון ב)
אם ישנה רציפות בינהם ברור שהממסר הזה הוא המקור לתקלה.
הנה תמונה של בדיקת רציפות באמצעות "רב מודד ביתי" (פרטים נוספים על רב מודד ביתי כאן) כמובן שניתן למדוד גם עם רב מודד רגיל.
איך נדע איזה לשון שייכת לאיזה ממסר?
על פי הצד השני של הכרטיס .
כאן מסומן המיקום של הממסר בצהוב, ורואים שהוא יושב על חיבור ללשון א' שמיקומה מסומן בשחור וחיבור ללשון ב' שמיקומה מסומן באדום.
גם רואים שלשון א' מחוברת לכל הממסרים.

לאחר שהיינו ודאיים שהתקלה בכרטיס לקחנו אותו למעבדה.
במעבדה (אלון לוק, אהלי יוסף 3 ליד בר אילן בעיר הקודש) אמרו שהם יחליפו את הממסרים הקטנים בגדולים שהם לדבריהם גם שורדים יותר.
וכעת אין רציפות בין הלשונות הללו

בהצלחה!