המים לא מתרוקנים ממכונת כביסה פתח עליון.
ראשית יש לשים לב שבמדריך זה לא מדובר על מקרה שהמים התרוקנו אבל הבגדים לא נסחטו , (דבר כזה מעיד על כך שהתוף לא מסתובב) , אלא על מקרה שישנם מים במכונה מעבר למים שנמצאים בבגדים.

כאשר המים לא מתרוקנים ממכונת כביסה פתח עליון בדרך כלל עלינו להוציא את הפילטר ולרוקן אותו מהלכלוכים שבו.
כיצד נגיע אליו?
בכמה מכונות פתח עליון ישנו פתח לפילטר בדלת קטנה מצידה הקידמי החיצוני של המכונה, בדומה למכונת כביסה פתח צידי.
אם כי לפעמים הוא מאחורי חתיכת פלסטיק שנמצאת לאורך כל רוחב המכונה מקדימה בחלק התחתון הסמוך לרצפה . עלינו להוציא את החתיכה הזו (מחוברת למכונה באמצעות קליפסים) ומאחוריה הפילטר.
אם לא מצאנו דרך כזו נבדוק אולי ניתן להגיע אליו באופן הבא: (בחברת זנוסי עד כמה שראיתי - אי אפשר להגיע ללא טכנאי, וחבל, במדריך מצולמת מכונה של קריסטל. )
נסתכל בתוך התוף ונראה בתחתית מין בליטה (במפר) מפלסטיק שבולטת אל תוך התוף.
נראית ככה בערך:
נסגור את התוף ונסובב אותו עד שנראה את הצד השני של הבמפר.
מהצד השני נראה בערך ככה:

כעת עלינו לפתוח את הבמפר הזה.
נתבונן בבמפר ונבדוק האם תופס אותו בורג או תופסן כלשהוא.
במקרה שלפנינו - קריסטל - הנה תופסן עם לחצן שלוחצים עם היד

כמו כן מהתבוננות בבמפר מאחוריו נדע לאיזה כיוון עלינו לדחוף אותו כדי שהבמפר ישתחרר מהתוף, כפי שרואים - דחיפה (תוך כדי לחיצה על הלחצן) בכיוון החץ תגרום לששת התופסנים הקטנים (מסומנים בריבועים) להשתחרר.

אם אין תופסן או בורג כדומה נוכל לדחוף את הבמפר מתוך התוף.
נכניס את היד לתוך התוף, ונדחוף את הבמפר לכיוון הרצוי, נוכל להעזר בקיר התוף כדי שהיד תישען עליו ליצירת לחץ

ואז דרך הפתח שנוצר במקום של הבמפר להוציא החוצה בזהירות את הפילטר שהוא כלי פלסטיק בתחתית הדוד.

הנה פילטר מלא וגדוש...

יש לשים לב להחזיר אותו למקומו בצורה טובה, מנסיוני טעות עלולה לגרום לנזקים, לכן אחרי שהחזרנו אותו למקומו נסובב כמה סיבובים את התוף ונוודא שהוא מסתובב כראוי ללא רעשים לא מוכרים.

מטבע שנפלה למכונת פתח עליון
לעיתים קורה שמאחד מכיסי המכנסיים נופלת מטבע בין הדוד לתוף מה שגורם לרעש נוראי ולנזקים לפלסטיקים, במקרה אחד ראיתי שמטבע כזו עשתה חור בדוד הפלסטיק המקיף את התוף.
נפתח את הבמפר כמו שהסברנו ונחפש את המטבע בתחתית המכונה.
בהצלחה!