ברצוני לכתוב מדריך על מקררים בשבת, אמנם מכיוון שנושא זה רחב מאוד (המון חברות ודגמים) אני חייב את עזרת הציבור.
לא בגלל שהנושא ענק אני אתייאש, לפחות אתחיל. אשמח מאוד להערות תוספות ובעיקר לתיקונים של טעויות

הקדמה קצרה
כידוע במקררים ישנם כמה דברים שצריך לפתור כדי שיהיה אפשר להשתמש בהם כראוי בשבת קודש.
נסקור בקצרה את החששות העולים משימוש במקרר :
כתוצאה מפתיחת הדלת קורים הדברים הבאים:
א. נדלקת הנורה
ב. במקררים מסוימים (שארפ, סמסונג ועוד) נכבה המאוורר שבמקפיא כדי שהקור לא יברח
ג. בדגמים מסוימים הצג שעל גבי הדלת משתנה.
ד. בחלק מהמקררים מתחיל ציפצוף לאחר פתיחה ארוכה של הדלת
ה. לדברי טכנאים ישנם מקררים שפתיחת הדלת גורמת לחישובים שונים בכרטיס המקרר שמשפיעים על אופן המשך פעולתו.
ו. רוב המקררים המצויים כיום אינם אינוורטר, ופתיחת הדלת גורמת לכניסת אויר חם ומזרזת את הפעלת המנוע.
במקררי אינוורטר התגובה של המנוע מהירה יותר מה שמחמיר את הבעיה ההלכתית מצד שני המנוע לא נדלק ונכבה אלא רק מגביר את פעולתו ומנמיך כפי הצורך מה שמקל על הבעיה ההלכתית.

כעת נסקור כמה מקררים נפוצים ובהם נדון על:

1. אופן מעבר למצב שבת במקררים שבהם יש מצב שבת מובנה
2. במקררים שבהם אין מצב שבת איפה נוכל לנתק את המתג שמזהה את פתיחת הדלת מה שחוסך מאיתנו את בעיות א עד ה הנ"ל ומותיר אותנו עם בעיה ו שלהרבה פוסקים היא לא בעיה הלכתית.
   יש להדגיש שבכל פעם שנכתב להדביק את המתג או מגנט יש לעשות הדבקה חזקה שלא תיפול במהלך השבת, כי מי שיפול לו באמצע השבת רק יסתבך עם הסיפור....

מקרר שארפ:

במקרר עם צג דיגיטלי:

אם אני זוכר נכון בחלק מהמקררים יש לחצן שכתוב עליו "שבת"
(איך מעבירים בהם ליומיים?)
במקרר עם צג כזה:
צריך ללחוץ על אקספרס לחיצה ממושכת עד שהוא מתחיל להבב
ל 40 שעות - להמשיך ללחוץ יחד עם R
ל 80 שעות - להמשיך ללחוץ יחד עם F

ישנו מקרר עם צג אחר שם צריך לעשות:
לחיצה של 5 שניות על לחצן ההפעלה ולאחר חמש שניות מצרפים את הלחצן עם חץ כלפי מטה עד שנדלק על המסך S40 מפעיל מצב שבת ל40 שעות.
עם החץ למעלה זה 80 ש'

המתג נמצא בדרך כלל במשקוף מאחורי הדלתות של המקרר בצד של הצירים בערך בשליש תחתון , ניתן להדביק עליו מגנט חזק (והמקפיא?)

במקרר ללא צג דיגיטלי:

המתגים של המקרר והמקפיא נראים מאחורי הדלת בצד של הצירים וניתן להדביק אותם בסלוטייפ חזק ועבה או בדבק חם.

במקרר שארפ יש גם כזה

בדגם הזה צריך לעשות:
ללחוץ על הכפתור CHOOSE במשך 10 שניות וקצת יותר, ואז ללחוץ ביד השניה על החץ למטה עד שיהיה רשום 40 שזה מצב שבת ל40 שעות
אם רוצים ל80 שעות לוחצים על החץ עליון במקום התחתון.
מבטלים באותה דרך במוצאי שבת.

כאן יש דגם נוסף של מקרר שארפ עם הסבר של משמרת השבת

מקרר סמסונג
איך מפעילים מצב שבת ראו את הקישור הבא
ממקרר שפגשתי כנראה שמצב שבת חוזר למצב חול אחר מספר 80 שעות לערך

בסמסונג במקררים שראיתי המגנט נמצא בין הדלת של המקפיא לדלת של המקרר
מתחת לדלת המקפיא במרכזה, שם רואים את הכיסוי של המגנט.
ניתן להוציא את החיישן ולהכניס לתוכו מגנט, או לנסות להדביק עליו מגנט מבחוץ.

מניסיוני ניתן לפתוח את שתי הדלתות ביחד ואז האור והמאוורר לא יושפעו,
לכן אם אין מצב שבת - נסו ביום חול לחבר את שתי הדלתות באזיקון שיפתחו ממש יחד ובידקו האם זה מועיל.

מקרר בלומברג
יש להם התקן שבת אוטומטי (לוח שנה בכרטיס של המקרר)
שכאשר תחזור הסנהדרין במהרה בימינו כנראה שהוא לא יהיה רלוונטי.

במקרר שתי דלתות מקפיא למטה המגנט נמצא בתוך הציר העליון של המקרר

מקרר LG אל ג'י
במקרר 4 דלתות עם לוח בקרה כזה:
לחצן 6 הוא לחצן שבת

מקרר האייר

מקרר ג'נרל

התקנים אוטומטיים של כשרויות שונות

התקן אוטומטי עדה חרדית
מגנט הוראות (1).pdf

התקן אוטומטי של משמרת השבת (מתקופת גאלביט)

ההתקן החדש של משמרת השבת
מתוך האתר

התקן אוטומטי של שבת לדורות (גאלביט היום)

וכאן יש דיון מה ההבדל בינהם

זהו לעכשיו, בהמשך נוסיף בעזרת ה' מידע נוסף, אבל זה תלוי גם בכם,
אשמח לתגובותיכם , בידקו את המקרר שברשותכם והגיבו.