אנשי מקצוע נתקלים פעמים רבות בצורך למתוח קפיצים, על מנת להלביש אותם במקום כלשהו.
מכיון שגם טכנאים של מוצרי חשמל נצרכים לכך ,לדוגמא בהלבשת החישוק של גומי דלת בחזרה במקומו, ובפרט אחרי שכמה פעמים נאלצתי לקרוא ליהודי נוסף כדי שיעזור לי בהלבשת החישוק הנ"ל. נחלצתי בזמן האחרון לחשוב על פתרון לבעיה.
חיפשתי אולי יש כלי יעיל ב"אלקטרו סליל" וב"אום ובורג" אבל מצאתי רק את זה:
הוא נקרא "פלייר הפוך", כאשר לוחצים עליו הוא נפתח. אבל הוא יכול להועיל רק לקפיצים קטנים יחסית עד 7 אינץ'.

אז אחרי שה' נתן לי את הרעיון - הנה כלי יעודי פשוט שהכנתי בחסדו לצורך הדבר:
נסביר איך משתמשים בכלי
אנו רואים שתי מוטות מחוברים זה לזה באמצעות ציר, ומהם יוצאים שני ברגים.
נלביש את הכלי על גבי הקפיץ,
כאשר נרחיק את המוטות זה מזה - הקפיץ יתרחב ונוכל להלביש אותו במקומו.

איך מכינים אותו? זה מאוד פשוט. יש בהרבה מוצרים שמושלכים באשפה (בפרט לפני פסח...) מוטות ברזל חזקים בצורת X , זה קיים בעגלות ילדים וכדומה, (אני לדוגמא לקחתי ממעמד של אמבטיה לתינוק) כל מה שצריך זה לחתוך עם מסורית לברזל את החלקים המיותרים, ולהכניס שני ברגים בשתי המוטות (עשיתי קדיחת הכנה ואז הכנסתי את הברגים) והרי כלי לתפארה.
לקפיצים עם גישה פחות נוחה ניתן להכין אותו גם בצורת X. כזה:
איך נקרא לו? אולי שטיגקפיץ?...
בהצלחה!