כאן נסביר על חיבור מתנע למדחס של מקרר. (הדברים לא רלוונטים למקררי אינוורטר החדשים)
המדריך מיועד לטכנאים אבל יכול להועיל גם לאחרים, אם הם כבר יודעים שהבעיה מקורה במדחס.
מתנע מועיל למדחס בשתי בעיות אפשריות:
כאשר המדחס שקט ודומם,
או שהוא חם אבל הוא לא רועד באופן רציף ושומעים מהאזור שלו מידי פעם "תיק"
(בניגוד למדחס רגיל שהוא חם רועד ומרעיש קצת כאשר הוא במצב עבודה)
במקרים אלו עלינו לבדוק אולי יהיה לתועלת לשים מתנע במקום כמה רכיבים.
הנה מתנע, כבר נסביר בעזר ה' מה עושים איתו.
למדחס מחוברים בדרך כלל שלושה רכיבים לצורך הפעלתו:
קבל
ריילי, נראה כך בדרך כלל
אוברלוד (הנה תמונה של שני סוגים)
אופן החיבור של שלושת המרכיבים למדחס הוא כזה:
מצידו של המדחס יוצאים שלושה פינים לכיוון הריילי והאוברלוד:
או
הנה תמונה:
המדחס מחובר לריילי באמצעות זוג הפינים
ולאובר לוד עם הפין הבודד.
ננסה להחליף את שלושת המרכיבים הנ"ל בממסר התנעה שכולל בתוכו את שלושת המרכיבים.

איך נחליף?
ננתק את המקרר מהחשמל
נפרק את הריילי והאוברלוד מהמדחס ונוציא את חיבורי החוטים מהם.
כעת נראה על המדחס את שלושת פינים.
נתבונן בממסר התנעה - יש לו חוט אדום חוט לבן וחוט שחור שלשלושתם יש בקצה מחבר ממתכת ויש עוד שני חוטים שחורים ללא מתכת בקצה.
את שלושת החוטים - אדום לבן ושחור נרכיב על המדחס באופן הבא:
(מי שיודע את שמות הצבעים באנגלית - לא צריך לזכור זאת, זה גם כתוב על החבילה וגם על המתנע)
כעת נותרו לנו בממסר התנעה שני חוטים שחורים (בקצה שלהם לפעמים יש פלסטיק שצריך להסיר כדי לחשוף את חוטי הנחושת שתחתיו.)
אותם נחבר לשני החוטים המגיעים מהחשמל, הפאזה אמור להגיע מהתרמוסטט שבמקרר.
כאן צריך להפעיל שיקול דעת איך לחבר את החוטים באופן שהפאזה למתנע יגיע מהתרמוסטט ולא ישירות מהפאזה של המקרר . זה משתנה ממקרר למקרר ומספר החוטים וכו'
אופן החיבור: בתוך החבילה שקיבלנו ישנם שני כובעים קטנים המיועדים לכך.
נחתוך את קצה החוטים המגיעים מהמקרר ונחשוף את הקצה שלהם.
נאחוז חוט אחד שחור מהמתנע וחוט אחד מהחשמל ונסובב עליהם את הכובע בתנועה סיבובית בכיוון סגירה עד שהכובע לא יוכל להסתובב. וכן נעשה לשניים השניים.
התוצאה היא כזו:

כעת נוכל לבדוק אם הצלחנו בחסד ה', נחבר את המקרר לחשמל. (לפעמים לוקח לו כמה דקות עד שהוא מתחיל לפעול.)
אם הוא סוף סוף חזר לעצמו - כנראה הבעיה בריילי או הקבל או האוברלוד.
אם הוא ממשיך לעשות צרות (דומם או עושה תיק מכיוון המתנע) - נפרק את המתנע, לשימוש אצל הלקוח הבא, כנראה שהמדחס הלך. המקום ימלא את חסרונו.
בהצלחה!