הפשרת המקפיא
כאשר רוצים להפשיר את המקפיא עדיף לא השתמש במים רותחים או במפזר חום על חום וגבוה וזאת בגלל כמה סיבות
א. חום גבוה עלול לעקם את הפלסטיקים,
ב. ישנם מקררים שיש בהם תרמופיוז - מין חיישן שכאשר הוא מגיע לחום מסוים הוא מתנתק, בשארפ לדוגמא הוא מתנתק ב76 מעלות. כאשר מי שלא מכיר את המערכת שופך מים רותחים התרמופיוז עלול להתנתק, ואחר מספר ימים יראו את התוצאות, בהתחלה רק במקרר אחר כך במקפיא.
ג. לגבי מים ישנה בעיה נוספת, מים עלולים לגרום לקצר, ואכן בערב פסח נהגו נשות ישראל הצדקניות והחרוצות להתקשר לטכנאי לשאול אותו מה לעשות עם המקרר שמקצר אחרי שעבר נקיון מסיבי...
לכן הכי טוב ופשוט לדאוג לדיור זמני לכל המוצרים שבמקפיא, להוציא את התקע ולחכות יום יומיים עם דלת פתוחה.
@אמרתי אני יודע מציע לשים מאוורר מול המקפיא הפתוח, מה שגורם לאויר הקר שסמוך לקרח לזוז וכך ההפשרה מהירה יותר.

הגומיות במקרר
כאשר המקרר לא נסגר היטב - המקרר מקרר פחות ביעילות שכן הקור בורח ממנו וחום נכנס אליו, לכן מומלץ לוודא שהגומיות שלמות ושהם אוטמות היטב.
איך נוודא שהמקרר אטום? אם מרגישים התנגדות קלה בפתיחה סימן שיש ואקום והמקרר אטום, אם המקרר נפתח ללא התנגדות סימן שישנה בעיה באטימה .
איך נברר באיזו נקודה הגומי לא אוטם? נפתח את הדלת, נשים ריבוע נייר בין הדלת למקרר בנקודות שונות ונסגור את הדלת עליו, כעת נמשוך אותו – אם הוא יוצא בקלות ללא תחושת חיכוך– בנקודה זו הדלת לא סגורה היטב.
איך נפתור את הבעיה? אפשר למרוח על הגומי מעט וזלין, מה שיגרום לו להדבק למקרר, לפעמים צריך קצת לחמם את הגומי עם מים חמים או באמצעות מייבש שיער בשביל לישר את הגומי תוך זהירות שלא ישרפו הפלסטיק והגומי. אם החימום לא עוזר ניתן לתחוב לתוך קפלי הגומי משהו לעיבוי – לדוגמא את עטיפת הגומי שיש סביב חוט חשמל וכדומה.
כאן המקום להעיר שבמקרר 'ליבהר' הגומי יצוק ולא ניתן להחלפה, ואם הגומי נקרע צריך להחליף את הדלת בסכום מפולפל ביותר... הייתי לוקח זאת בשיקול הדעת בהחלטה האם כדאי לקנות אותו.

כמה מילים כלליות על חומרים מומלצים
שרוול מתכווץ
שרוול מתכווץ הוא חומר יעיל וחמוד מאוד, הוא עשוי כצינור שחור, שכאשר מחממים אותו לשנייה הוא מתכווץ ומתקשה, הוא מצוין לשימוש לחיבור בין חוטי חשמל במקום שוקולדות (קלמרות) ובמקום ליפופים ודבק חשמל.
לצורך הדגמה - הלבשנו את השרוול השחור על החוט האדום ולאחר מכן ליפפנו את החוט האדום עם הכחול
נעביר את השרוול על מקום הליפוף ונחמם עם מצית שניה או שתיים

כעת השרוול נצמד ומתקשה ומחזיק את החוטים יחד,

כיוון שישנם כמה גדלים לשרוול הזה - בשביל שהוא יהיה אטום למים יש לקנות את העובי המתאים לחוטים.
(בירושלים ניתן למצוא בכשיוף בשקלים בודדים למטר)
הוא שימושי לעוד כמה דברים, הנה רעיון יפה שקראתי במדור הטיפים של העלון המתוק והטהור "מרווה לצמא": ניתן לחבר עם שרוול מתכווץ ידית של משקפיים שנשברה

כאן השתשתי בשני שרוולים אחד על השני לחיזוק.
כמובן לא יהיה ניתן לקפל את הידית לאחר התיקון.
ב"מרוה לצמא" הציעו לצורך הסימטריה להוסיף שרוול גם בידית השנייה.
עדכון: אמנם אחרי כמה חודשים של שימוש במשקפיים הוא נהרס, אבל אפשר שיש הבדל בין איכויות שונות.

דבק אפוקסי לפלסטיק
חומר נוסף יעיל ושימושי - חומר שהוא כמו פלסטלינה שצריך ללוש אותו היטב ולאחר זמן מה הוא מתקשה ונעשה כפלסטיק חזק. (מנסיוני - מחזיק דלת של מקפיא שהיתה נופלת כל הזמן בגלל שהפלסטיק באזור הציר נשבר)
דוגמא לשימוש - במקום פלסטיק שנשבר במיקסר של השכנים:
אבל יכול לשמש לעוד המון שימושים כפי שכתוב בתווית שבתמונה.

בהצלחה רבה!

(מעודכן ניסן תשפ"ד)