לעיתים נכנסת לחות לתנור, לאחר שזמן רב הוא לא עבד (מצוי בתנור שמשתמשים בו לפסח, שרק לאחר שנה מפעילים אותו, וכן יש כאלה שרק בחג השבועות נזכרים שיש להם תא חלבי בתנור)
כאן נצרכת זהירות, נא להקפיד על ההוראות! ומי שלא הבין עד הסוף שלא ינסה, סכנת התחשמלות!
וחוץ מזה שאני לא לוקח אחריות על שום דבר פה, כנודע.

הפתרון לבעיה זו:
אנחנו צריכים לייבש את הלחות, ולצורך כך נחמם את התנור, וכך הלחות שקיימת סמוך לגופי חימום תתייבש, אמנם כיוון שהתנור מפיל את החשמל ולא מאפשר לנו להגיע לחימומו, נסיר לזמן קצר את ההגנה שגורמת לנפילת החשמל, רק לצורך החימום, לאחר מכן נחזיר אותה.
אם התקע של התנור ניתן לפתיחה (לא עשוי כולו גומי אלא מחובר באמצעות ברגים) נעשה זאת בתקע של התנור.
אם לא עלינו לקחת חוט מאריך שבשקע או בתקע שלו יש אפשרות פתיחה.

עלינו לנתק בתקע (ואם מדובר על חוט מאריך אפשר במקום בתקע לנתק בשקע) את ההארקה (הצהוב ירוק),
הנה התקע מבחוץ (מסומן הפין שאותו ננתק)
והנה התקע מבפנים, יש לנתק את החוט הצהוב ירוק מהפין, (כאשר התנור או החוט מאריך מנותק כמובן מהחשמל) בדרך כלל נצרך טסטר לצורך הפתיחה של הבורג המחבר.

לפני הניתוק:
ולאחר הניתוק:

בחוט מאריך אפשר במקום זה לנתק בשקע של החוט המאריך שם בדרך כלל מספיק מברג פיליפס:
לפני הניתוק:
ולאחר הניתוק:

יש להזהר שהחוט הצהוב ירוק לא יגע לאחר שסידרנו באחד החוטים האחרים מה שיגרום לנפילת החשמל.

כעת נחבר בחזרה את הפלסטיק המכסה את השקע/ התקע.

שימו לב! כשנחבר את התנור לחשמל יהיה זרם חשמלי בכל חלקי המתכת שבתנור! ובכל חלקי מתכת שנוגעים בו! לדוגמא - מקרר שצמוד אליו וכדומה, חובה להרחיק אנשים מאזור התנור

נחבר תוך זהירות על עצמנו את התנור לחוט מאריך ונפעיל את התנור על החום הכי גבוה. כעת יש זרם בכל התנור, זהירות!
לאחר חצי שעה של הפעלה ננסה לחבר את התנור לשקע הביתי, ואם הפחת לא נפל כנראה נפתרה התקלה בחסד ה'.
אין להשאיר כך את החוט המאריך! חובה להחזיר את ההארקה למקומה כפי שהיתה לאחר סיום השימוש!

אם אנחנו לא מעוניינים לעשות נפילות מתח בכל הבית בערב פסח, או שאין לנו חוט מאריך שניתן לפתיחה ישנה אפשרות אחרת -
עלינו לרכוש בחנות כלי עבודה מין תקע שיש בו שני פינים לכניסה ושניים ליציאה,
כזה:
הוא עולה כמה שקלים.
צריך לוודא שיש בו שני חורים עגולים שמתאימים לשקע ישראלי

ולא רק שני חורים מאורכים

שימו לב! כשנחבר את התנור לחשמל יהיה זרם חשמלי בכל חלקי המתכת שבתנור! ובכל חלקי מתכת שנוגעים בו! לדוגמא - מקרר שצמוד אליו וכדומה, חובה להרחיק אנשים מאזור התנור
נחבר את התנור לשקע עם התקע שקנינו ונפעיל את התנור על החום הכי גבוה. כעת יש זרם בכל התנור, זהירות!
באופן הזה ניתן גם לבדוק על הפין של ההארקה הגלוי עם הטסטר לראות אם יש זרם, אמור להיות זרם שגרם לקצר, (אם רק אחרי כמה דקות נוצר הקצר עלינו להמתין את מספר הדקות הרצוי).
לאחר חצי שעה של חימום מהזמן של הקצר, נבדוק האם התרמוסטט דולק כעת (מסומן על ידי הנורה הכתומה שעל התנור) ואם כן נוכל לבדוק על הפין של ההארקה הגלוי עם הטסטר לראות אם עדיין יש זרם,
אם כבר אין זרם למרות שהנורה של תרמוסטט דולקת - סימן שהבעיה היתה לחות ואפשר להוציא את התקע ולחבר כרגיל. התקלה תוקנה בחסד ה' עליכם.

אם יש זרם עדיין - כנראה זו לא היתה לחות, ננתק בזהירות את התנור מהחשמל (מבלי לגעת בפין של ההארקה! ) [ואולי נאלץ להחליף את הגוף החימום]. (בדרך כלל בטוסטר אובן קשה להשיג) כמבואר במדריך הזה.
בהצלחה רבה!
ובזהירות רבה!
שנזכה להשתמש בקרוב בתנורי פסחים ליעודם המקורי!

לשאלות והערות לאלו שמנועים מלהגיב כאן ניתן לפתוח נושא כאן