אני מרגיש שהשימוש שלי באנטרנט לא מספיק מבוקר.
בתוך שעה של אנטרנט (מסונן כראוי כמובן) יכול להיות 5 דקות של צרכים חשובים (העברה בבנק) ואז 10 דקות של שטויות (איזה פיל שכמעט טבע וניצל ובכך הפך לאישיות מפורסמת) ואז 5 דקות של חדשות נצרכות ועוד 10 דקות של עזרה בפורום. ואחר כך... וכו' וכו'
בקיצור, נראה לי שהרבה מאיתנו מכירים את התחושה
מה שרציתי שיהיה לי זה תוכנה שבכל פעם שאני פותח חלון של אתר אנטרנט התוכנה מבקשת ממני לסמן את דרגת החשיבות של הגלישה שלי בו, ואני אסמן בכל פעם עד כמה הוא חשוב בעיני.
לפי הקטגוריות הבאות: חובה. חשוב. לא כל כך חשוב. מיותר. שטויות
אני מסמן את אחת הקטגוריות על כל כתובת שאליה אני נכנס.
(גם בתוך אתר אחד יכולים להיות דפים חשובים ודפים של שטויות, כך שחשוב שיהיה אפשר לסמן לכל דף בנפרד)
ותהיה לי אפשרות להכנס לאיסוף הנתונים לפי יום שבוע, וחודש שבו יהיה רשום כמה אחוזים יש מכל דבר.
זה הבסיס ומאוד אשמח אם מישהו יפתח את זה.

אפשר לפתח את זה הרבה יותר, לדוגמא שניים שיחליטו בינהם על תחרות מי פחות מתעסק בדברים לא חשובים יוכלו לשלוח נתונים זה לזה .
או שמי שירצה יוכל להחליט לקבל מייל חודשי עם הציון החודשי שלו.
מי שירצה יקבל אזהרות אדומות "50 אחוז מגלישתך היא שטויות"
ועוד ועוד. אבל כרגע נתחיל מהבסיס.
מה אומרים? זה מסובך להכין דבר כזה? אני ממש לא מבין במחשבים.
אני בטוח שחברות כמו נט פרי וכדומה ישמחו מאוד על פיתוח כזה ויוכלו להציע אותו בכמה שקלים לגולש.
(בתנאי שתזכרו שאני מקבל אותו בחינם...)